I 1948 ble en annen frontorganisasjon stiftet, med støtte fra bl.a. NAF og store deler av bilbransjen. Den tok navnet Opplysningsrådet for Biltrafikken (OFB) og ble snart den norske avdeling av International Road Federation. Den hadde omtrent samme formål som Bilfronten, og lobbying var viktig også for OFB. Den la etter hvert større vekt på samarbeid med det offentlige.